
	Argumentai:
Lietuvoje atsiranda vis daugiau užsiregistravusių paramos ir labdaros gavėjų, sudarančių konkurenciją ugdymo įstaigoms. Galbūt dėl to per paskutinį dešimtmetį aiškiai sumažėjo ugdymo įstaigos skiriama gyventojų parama. Ši finansinė parama – mokyklos bendruomenės, dažniausiai tėvų, finansinė pagalba gerinant mokinių formaliojo ir neformaliojo ugdymo kokybę, atnaujinant ir modernizuojant edukacines aplinkas, įsigyjant įvairios techninės įrangos ir atliekant mokyklos patalpų remontą. Ne paslaptis, kad švietimo įstaigos ne visada gali patenkinti visus poreikius iš valstybės biudžeto gaunamomis lėšomis, todėl nereikėtų atimti galimybės bendruomenei prisidėti prie ugdymo kokybės gerinimo.
Siekiant, kad švietimo įstaigos ir toliau galėtų gauti paramą, siūloma papildyti projekto 1 straipsnį į paramos gavėjų sąrašą įrašant švietimo įstaigas.

Pasiūlymas:
Papildyti projekto 1 straipsnį ir jį išdėstyti taip:
1 straipsnis. 7 straipsnio pakeitimas
[bookmark: part_bcf749781bbf4772b4ab869bece90099]Papildyti 7 straipsnį 11 dalimi ir ją išdėstyti taip:
[bookmark: part_b8534badc31a4c6a9761b1f540d99e38][bookmark: part_5531a06760d04c628d3d863a49a910b1]„11. Paramos dalyko, nurodyto šio įstatymo 4 straipsnio 2 dalies 2 punkte, gavėjais gali būti šie juridiniai asmenys: nevyriausybinės organizacijos, kaip jos apibrėžtos Lietuvos Respublikos nevyriausybinių organizacijų plėtros įstatyme, švietimo įstaigos, kaip jos apibrėžtos Lietuvos Respublikos švietimo įstatyme, profesinės sąjungos arba profesinių sąjungų susivienijimai.“

